**Anunț privind modificările aduse de Legea 162/2017, decembrie 2024**

**ÎN ATENȚIA STAGIARILOR/VIITORILOR STAGIARI**

**Stimați stagiari,**

Urmare a transpunerii prevederilor Directivei 2006/43/CE privind auditul legal al situaţiilor financiare anuale şi al situaţiilor financiare consolidate, astfel cum a fost modificată prin Directiva 2022/2464/UE, (Directiva CSRD) a fost modificată și completată Legea nr. 162/2017 privind auditul statutar al situațiilor financiare anuale şi al situațiilor financiare anuale consolidate şi de modificare a unor acte normative, prin Ordonanța de urgență nr.137/2024, publicată în Monitorul Oficial nr. 1215 din data de 03.12.2024.

În principal, au fost aduse, modificări privind **stagiu de pregătire practică, examenul de competență,** în sensul adoptării reglementărilor impuse Directiva CSRD.

În ceea ce privește stagiul de pregătire practică, pentru persoanele fizice care au dobândit calitatea de stagiar chiar din acest an (2024), care doresc autorizarea și pentru efectuarea activității de asigurare a raportării privind durabilitatea**, s-a introdus cerința de efectuare a cel puțin opt luni din pregătirea practică în domeniul asigurării raportării privind durabilitatea sau al altor servicii legate de durabilitate** (art. 11, alin. (11), din Legea nr. 162/2017, cu modificările și completările ulterioare).

Totodată, **începând cu anul 2026, pentru persoanele fizice menționate mai sus, examenul de competență profesională** va asigura și verificarea nivelului necesar de cunoștințe teoretice în domeniile relevante pentru asigurarea raportării privind durabilitatea prevăzute la art. 9 alin. (3) din Legea nr. 162/2017, cu modificările și completările ulterioare, precum și a capacității de a aplica în practică aceste cunoștințe, respectiv:

(a) cerințele legale și standardele referitoare la întocmirea raportării anuale și consolidate privind durabilitatea;

(b) analiza privind durabilitatea;

(c) procesul de diligență în ceea ce privește aspectele de durabilitate;

(d) cerințele legale și standardele de asigurare pentru raportarea privind durabilitatea.

**Alte modificari introduse prin Legea nr. 162/2017**, cu modificările și completările ulterioare **vizează:**

* **Eliminarea testului de acces la stagiu**. Inscrierea ca stagiar se va face, ca regulă, în luna septembrie a fiecărui an, în baza unui formulat tip, elaborat de ASPAAS;
* **Posibilitatea echivalării stagiului de pregătire practică** persoanelor fizice care dovedesc, prin documente justificative, că au fost angajate, timp de 15 ani, în activităţi profesionale care le-au permis să dobândească suficientă experienţă **în domeniul financiar-contabil şi audit;**
* Începând cu anul de stagiu 2025-2026 se vor aplica taxe anuale, care vor fi stabilite, prin Ordin al președintelui ASPAASS, în cursul anului 2025.

\*\*\*

**Precizăm că, în anul 2025, vor fi actualizate și Normele privind instruirea teoretică şi stagiul de pregătire practică în activitatea de audit financiar (Normele de stagiu), în vederea implementării modificărilor aduse Legii 162/2017, care se vor publica pe site-ul ASPAAS.**

\*\*\*

**Textul integral al Legii nr. 162/2017** privind auditul statutar al situațiilor financiare anuale şi al situațiilor financiare anuale consolidate şi de modificare a unor acte normative, actualizată, poate fi consultat aici: <https://www.aspaas.gov.ro/legislatie-primara/>